සාක්ෂිකාර විශ්‍රාමික පොලිස් පරීක්ෂක පද්මසිරි සඳහන් කළේ තමා එම කරුණු සම්බන්ධයෙන් විමර්ශනයක් නොකළ බවයි.විත්තිකරු සම්බන්ධයෙන් මුදල් විශුද්ධිකරණය වැළැක්වීමේ පනත යටතේ විමර්ශනයක් සිදුකරන්නේ නම්, ඔහුට අයත් දේපළ පිළිබඳවද විමර්ශනය කිරීම ඉතාම අත්‍යවශ්‍ය නොවේදැයි ජනාධිපති නීතිඥවරයා විමසූ අවස්ථාවේදී සාක්ෂිකරු කියා සිටියේ එම කරුණු පිළිබඳ තමා විමර්ශනය නොකළ බවයි.මෙම නඩුවේදී සාවද්‍ය පරිහරණය කළේ යැයි කියන රුපියල් ලක්ෂ 39 ක මුදල අදාළ වෘත්තීය සමිතියේ මහා සභාව විසින් නීත්‍යනුකූල අන්දමින් විත්තිකරු වෙත ණය මුදලක් වශයෙන් ලබාදී තිබූ බව විමර්ශනවලින් හෙළි වූයේ දැයි ජනාධිපති නීතිඥවරයා ප්‍රශ්න කළා.